Mathomong Seisemane go ya go Sesotho sa Leboa delay
Phetolelo ya delay ka go Sesotho sa Leboa Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Temana ya Ngwaga ya 2014
Mokgatlo wo o Tšwelago Pele
Go Bona Histori ya Rena e Kgahlišago
Dipego—Ditaba tše di Tšwago Lefaseng ka Bophara
“Pele Ngwaga wo o Fela, o tla be o Hwile”
Dipetšhe tša Kopano e be e le Dipaseporoto tša Rena
Ke be ke Ikemišeditše go Hlankela Jehofa
Dihlatse tša Jehofa
Dilo tše di Lego Gona
Dikgatišo tše di Lego Gona
Ditaba tše dibotse di fihlile Sierra Leone ka 1915 ge badudi ba moo ba be ba etšwa Engelane gomme ba tlile le dikgatišo tšeo di theilwego Beibeleng. Mo e ka bago ka July wona ngwageng woo, mohlanka wa Jehofa wa mathomo yo a kolobeditšwego o ile a fihla Freetown. Leina la gagwe e be e le Alfred Joseph. O be a na le nywaga e 31 gomme a etšwa Guyana, Amerika Borwa. O be a kolobeditšwe pejana wona ngwageng woo kua Barbados, West Indies, gomme a hweditše mošomo wa go otlela diterene kua Freetown. Alfred o ile a dula ntlong ya ditereneng kua Toropong ya Cline, yeo e lego dikhilomithara tše e ka bago tše 3,2 go tloga Sehlareng sa Leokodi sa Freetown. Gateetee o ile a thoma go boledišana le bašomigotee le yena ka molaetša wa Beibele.
Alfred le Leonard ba ile ba lemoga gore mašemo a Freetown a be a “šweufaletše go bunwa.” (Joh. 4:35) Ka 1923, Alfred o ile a ngwalela ntlongkgolo ya lefase kua New York, a re: “Batho ba bantši mo ba thabela molaetša wa Beibele. Na le ka romela motho yo a itšego gore a tle a ba rute Beibele le go thuša go thoma modiro wa boboledi mo Sierra Leone?” O ile a hwetša karabo e rego: “Go tla romelwa motho!”
Alfred o re: “Ka morago ga dikgwedi tše mmalwa, bošegong bjo bongwe bja Mokibelo, ke ile ka hwetša mogala wo ke bego ke sa o letela.”
“Motho yoo e be e le William R. Brown. Yena le mosadi wa gagwe Antonia gotee le morwedi wa bona yo monyenyane ba be ba fihlile letšatšing leo gomme ba dula Hoteleng ya Gainford.
“Mesong e latelago, nna le Leonard re be re swere thuto ya rena ya Beibele ya beke le beke ge monna wa senatla a tšwelela mojako. E be e le William R. Brown. O be a fišegela therešo kudu moo a bego a nyaka go nea polelo ya phatlalatša letšatšing le le latelago. Kapejana re ile ra hira holo e kgolo go di feta Freetown, e lego Holo ya Wilberforce Memorial gomme ra rulaganya polelo ya mathomo ya dipolelo tše nne gore e tlo newa bošegong bja Labone le le latelago.
Dipolelo tša Ngwanabo rena Brown di ile tša šišinya motse, gomme batho ba kgeregela go tlo di theetša. Sontaga se se latelago, holo e be e tletše ka batho bao ba bego ba tlo kwa polelo yeo e rego: “Go ya Heleng le go Boa—Ke Bomang ba Lego Moo?” Ditherešo tše matla tšeo Ngwanabo rena Brown a ilego a di bolela bošegong bjoo di ile tša tutueletša le batho bao ba tumilego ba ba tsenago kereke gore ba se sa ya dikerekeng tša bona.
Polelo ya bone le ya mafelelo dipolelong tšeo yeo e bego e na le sehlogo se se rego, “Ba Dimilione ba Phelago Gona Bjale ba ka se ke ba hwa le ka Mohla,” e ile ya gogela mašabašaba a batho moo modudi yo mongwe wa Freetown ka morago a ilego a gopola ka gore: “Dikereke di ile tša swanelwa ke go se be le ditirelo tša thapama letšatšing leo, ka gobane ditho tša tšona ka moka di be di ile go theetša polelo ya Ngwanabo rena Brown.”
Ka baka la ge Ngwanabo rena Brown a be a diriša Beibele ka dinako tšohle, a bontšha gore ke yona re kwago ka yona, batho ba ile ba thoma go mmitša “Bible” Brown. Leina leo le ile la mo kgomarela gomme la tsebja Afrika Bodikela ka moka. William R. Brown o ile a thabela go diriša leina leo go fihlela a fetša bophelo bja gagwe bja mo lefaseng.
PUKU YA NGWAGA YA DIHLATSE TŠA JEHOFA YA 2014
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG